BOSNA I HERCEGOVINA

FEDERACIJA BOSNE I HERCEGOVINE

ŽUPANIJA POSAVSKA

OPĆINA ORAŠJE

Služba prostornog uređenja i

imovinsko-pravnih poslova

Broj: 07-19-1277/21

Orašje, 12.10.2021. godine

Općinski načelnik Općine Orašje na prijedlog Službe prostornog uređenja i imovinsko-pravnih poslova, a na temelju članka 6. Pravilnika o načinu imenovanja i radu Povjerenstava za davanje stručne ocjene u postupku izdavanja urbanističke suglasnosti ("Narodne novine Županije Posavske", broj: 6/21), o b j a v lj u j e:

**J A V N I P O Z I V**

**za podnošenje prijava za imenovanje Općinskog Povjerenstva za davanje stručne ocjene u postupku izdavanja urbanističke suglasnosti za područje općine Orašje**

I.

Pozivaju se zainteresirane osobe da podnesu prijavu za sudjelovanje u radu Povjerenstva za davanje stručne ocjene u postupku izdavanja urbanističke suglasnost (u daljem tekstu Povjerenstvo), sukladno članku 72. 1) Zakona o prostornom uređenju i građenju Županije Posavske ("Narodne novine Županije Posavske", broj: 6/16 i 10/19), (u daljem tekstu: Zakon) za područja za koja nisu doneseni provedbeni planski dokumenti, propisani kao temelj za izdavanje urbanističke suglasnosti, ili su objektivno prevaziđeni (zastarjeli).

II.

Na javni poziv mogu se prijaviti stručne osobe iz oblasti prostornog planiranja, urbanizma, arhitekture, građevinarstva, prometa, geodezije, vodoprivrede, zaštite okoliša, poljoprivrede, stambeno-komunalnog gospodarstva i sl. koje ispunjavaju sljedeće uvjete:

- završen VII stupanj stručne spreme odnosno završen drugi stupnjem Bolonjskog procesa školovanja i stečenih najmanje 240 ECTS bodova, sa najmanje 5 (pet) godina radnog iskustva u struci i položenim strukovnim ispitom, iznimno, u situaciji kada nema dovoljnog broja kandidata po objavljenom Javnom pozivu, osobe sa VI stupnjem stručne spreme odnosno završenim prvim stupnjem Bolonjskog procesa školovanja i stečenih 180 ECTS bodova, 7 (sedam) godina radnog iskustva u struci i obvezno položenim strukovnim ispitom.

III.

U radu Povjerenstva ne mogu sudjelovati osobe koje su na bilo koji način uključene u upravni postupak tijekom rješavanja po zahtjevu investitora, te osobe koje su uposlenici nadležne općinske službe za prostorno uređenje i urbanizam.

IV.

Prednost imaju osobe sa stalnim prebivalištem na području općine Orašje, a izuzetno ukoliko općina nema dovoljno kandidata odgovarajuće stručnosti i kvalificiranosti, na Listu stručnih osoba za imenovanje Povjerenstva mogu se imenovati i kandidati sa prebivalištem na području Županije Posavske.

V.

Općinsko Povjerenstvo daje stručnu ocjenu sa definiranim urbanističko-tehničkim i drugim uvjetima, sukladno članku 66. Zakona, za izgradnju objekata i izvođenje drugih zahvata u prostoru, u područjima za koja nisu doneseni planski dokumenti ili je istekao rok valjanosti i primjene planskih dokumenata koji su propisani odredbama članka 71.(3) Zakona.

Stručna ocjena Općinskog Povjerenstva je temelj za izdavanje urbanističke suglasnosti za izgradnju objekata i izvođenje u prostoru.

VI.

Troškovi rada Povjerenstva reguliraju se posebnim rješenjem Općinskog načelnika na prijedlog nadležne općinske službe, ukoliko nije utvrđen jedinstven obračun i način plaćanja troškova na području općine.

Troškovi rada Povjerenstva obračunavaju se na teret podnositelja zahtjeva za izdavanje urbanističke suglasnosti.

VII.

Zainteresirane stručne osobe, koje se prijavljuju na Javni poziv, dužne su uz potpisanu prijavu sa točnom adresom i brojem telefona, priložiti:

1. Uvjerenje o prebivalištu;
2. Ovjerenu fotokopiju osobne iskaznice;
3. Ovjerenu fotokopiju fakultetske diplome i rješenje o nostrifikaciji ukoliko fakultet nije završen u BiH ili je diploma stečena u nekoj od država nastaloj raspadom SFRJ nakon 06.04.1992. godine;
4. Uvjerenje o položenom strukovnom ispitu sukladno pozitivnim zakonskim propisima u BiH;
5. Potvrda/uvjerenje o radnom iskustvu u struci i
6. Kratki radni životopis.

VIII.

Prijava sa potrebnom dokumentacijom iz točke VII. podnosi se u roku 15 dana od dana objavljivanja Javnog poziva, neposredno na protokol u zgradi Općine Orašje ili putem pošte na adresu: **Općina Orašje, Treća ulica broj 45, 76270 Orašje, sa naznakom ″Prijava na Javni poziv za imenovanje Općinskog Povjerenstva za davanje stručne ocjene u postupku izdavanja urbanističke suglasnosti za područje općine Orašje ″ - NE OTVARATI.**

NEPOTPUNE I NEBLAGOVREMENE PRIJAVE NEĆE SE UZETI U RAZMATRANJE.

Javni poziv biti će objavljen putem službene internetske stranice Vlade Županije Posavske i putem službene internetske stranice Općine Orašje.

IX.

Provjeru ispunjavanja uvjeta za Listu stručnih osoba za imenovanje Općinskog povjerenstva za davanje stručne ocjene u postupku vrši Povjerenstvo za izbor koje imenuje Općinsko vijeće.

Imenovanje Općinskog povjerenstva za davanje stručne ocjene u postupku vrši općinski načelnik na prijedlog općinske službe po zaprimljenom zahtjevu investitora.

Općinska nadležna služba predlaže saziv Povjerenstva sa Liste stručnih osoba za imenovanje Općinskog povjerenstva.

Listu stručnih osoba Općinskog povjerenstava svojom odlukom odobrava Općinsko vijeće po provedenom javnom pozivu.

Općinski načelnik

\_\_\_\_\_\_\_\_\_\_\_\_\_\_\_\_\_

mr. sc. Marijan Oršolić